|  |  |
| --- | --- |
| FEKETE LÁSZLÓFöldtudományi BScBSc, 5. félévDebreceni EgyetemTermészettudományi és Technológiai Kar |  |

Témavezető:

|  |
| --- |
| Tóth Tamásegyetemi tanársegéd, DE TTK |

Fafűtés a hajdúhadházi gimnáziumban és általános iskolában

       Jelen kutató munka tárgya a földgáz kiváltásának lehetősége megújuló energia felhasználásával, ennek révén pedig energiaköltség megtakarítás. Magyarország jelenlegi földgáz függősége nagyban hozzájárul az ország energia kiszolgáltatottságához. A függőség felszámolására és a költségek enyhítésére jó alternatíva lehet a megújuló energiák alkalmazása. A kutatási terület Hajdúhadház, ahol két oktatási intézmény jelenlegi gáz fűtésének kiváltási lehetősége került vizsgálat alá dendromassza segítségével, mellyel várhatóan jelentős pénzösszeg is megtakarítható.

       A megújuló energiaforrásokon belül a biomassza lehet az, amely hosszú távra elegendő alapanyagot tud biztosítani oly módon, hogy az fenntartható, környezetkímélő és nem utolsó sorban olcsó energiaforrás. A környéken, nagyrészt az erdészetekben keletkező dendromassza viszonylagos közelsége révén az energetikai célú felhasználás reális alternatívát jelenthet a földgázfüggőség felszámolására és a költségek csökkentésére. Ily módon a hajdúhadházi erdészet megfelelő mennyiséggel és biztonsággal képes megoldani az intézmények alapanyag ellátását. Ugyanakkor lehetőség van az önellátás és így a teljes függetlenedés megvalósításához is. Egy energiaerdő létesítése esetén a felhasználni kívánt alapanyag saját célra, helyben megtermelhető, ezáltal az intézmények függetlenné válhatnak az erdészettől is.